UEFA Chempionlar ligasi 2015 finali. UEFA tomonidan oʻtkazib kelinayotgan, Yevropaing grand klublari oʻrtasidagi turnirning 60-mavsumi yoki Yevropa chempion klublari kubogi nomidan UEFA Chempionlar ligasi nomiga oʻzgargandan keyingi 23-mavsumi hisoblangan 2014 va 2015-yillari oʻtkazilgan chempionlar ligasining final oʻyinidir. Ushbu final oʻyini 2015-yilning 6-iyunida Olmoniyaning Berlin shahridaga Olimpiya stadionida, Italiyaning Juventus hamda Ispaniyaning Barcelona klublari oʻrtasida boʻlib oʻtadi. Ushbu final gʻolibi UEFA Super kubogi 2015 musobaqasida UEFA Yevropa ligasi 2014/2015 gʻolibi Sevilla klubi bilan oʻynaydi. Shuningdek, ular UEFA aʼzosi sifatida, 2015-yilgi klublar oʻrtasidagi jahon chempionati ning yarim finaliga chiqishadi. Finalgacha bosib oʻtilgan yoʻl. "Koʻproq maʼlumotga ega boʻlishni istasangiz, bu maqolaga qarang: → UEFA Chempionlar ligasi 2014/2015" "Eslatma: (U: uyda; S: safarda) ." Oʻyin oldidan. Elchi. 1997-yilda Borussia Dostmund safida Juventusga qarshi toʻp surgan va Yevropa chempionlar ligasi gʻolibi boʻlgan Germaniyalik sobiq futbolchi Karl-Heinz Riedle ushbu final uchrashuvi uchun elchi etib tayinlandi. Chiptalar. Stadionning umumiy sigʻimi 70,500 kishiga moʻljallangan, shulardan, 46,000 dona chipta muhlislar va umumiy ommaga erkin savdolarga chiqardi, ikki finalchi jamoalar 20,000 dona chiptalarni olishgan boʻlsa, 6,000 dona chiptalar esa, 2015-yilning 5-martidan 23-martiga qadar UEFA.com sayti orqali chet ellik muhlislarga sotildi, chiptalar 4ta kategoriya boʻyicha sotildi: €390, €280, €160, and €70. 24,500ta chiptalar homiylar va rasmiylar uchun tarqatildi. Oʻyin. Hakamlar. 2015-yilning may oyida, UEFA tomonidan final uchrashuviga Turkiyalik hakam Cüneyt Çakır tanlandi. Unga vatandoshlari Bahattin Duran va Tarık Ongun hakam assistentlari sifatida yordam berdi, yana ikki Turk hakamlari Hüseyin Göçek va Barış Şimşek qoʻshimcha asistentlar boʻlishdi, Mustafa Emre Eyisoy esa zaxira hakam etib tanlandi. Shvetsiyalik Jonas Eriksson toʻrtinchi rasmiy hakam boʻldi. Çakır UEFAning eng nomdor hakamlaridan bittasi, u bungacha UEFA Yevropa chempionati 2012, FIFA Jahon chempionati 2014 va FIFA Klublar oʻrtasida jahon chempionati 2012 finali oʻyinlarini boshqargan. Tarkibdagi muommolar. Juventus himoyachi Giorgio Chiellini 3-iyunda mashgʻulotlar chogʻida tumov boʻlganligi uchun ushbu oʻyinni oʻtkazib yubordi. Barcelonada finalga qadar hech qanday jarohat yoki yoʻqotishlar boʻlmadi.